Akken id-yella daɣen wawal ɣef yixabiten d usebgen-nsen, imedyazen sismilen-ten ɣer lɛar imi d nutni i yettaken afus n tallalt i yirumyen ad xedmen axessar deg ugdud, senfalayen s usḥissef d wurfan seg yigumiyen izenzen idammen n watmaten-nsen d wid inekren tamurt-nsen. Ad d-naf daɣen asenfali yettili-d ɣef yineḍruyen imazrayen yeḍran di tallit n ṭraḍ am uneǧmuɛ n ṣṣumam di 1956, d usenfali ɣef tsertit n digul ɣer yizzayriyen, daɣen ɣef udiwenni n ibyan, d lawan i d-yeqqaren timennent n lezzayer d ɣelluy n temharsa tafransist .